b'\n_START_ARTICLE_\nSlovenska obala\n_START_PARAGRAPH_\nSlovenska obala, pogosto samo Obala, ozna\xc4\x8duje obmo\xc4\x8dje pasu ob slovenski obali Jadranskega morja, v negeografskem smislu pa tudi zaledje (Slovenska Istra). Dolga je 43.157 metrov (~ 43 kilometrov) 46,6 km. V Evropi imata kraj\xc5\xa1o obalo samo Bosna in Hercegovina ter Monako. Na severu meji na italijansko obalo, na reki Dragonji na jugu pa je administrativna dr\xc5\xbeavna meja s Hrva\xc5\xa1ko. Obalo oblivajo Koprski, Strunjanski in Piranski zaliv, ki so deli Tr\xc5\xbea\xc5\xa1kega zaliva._NEWLINE_K obali \xc5\xa1tejemo obi\xc4\x8dajno \xc5\xa1e teritorialno morje Republike Slovenije, ki obsega nekaj ve\xc4\x8d kot 300 km\xc2\xb2. Od Kopra do Izole je v\xc4\x8dasih vodila tudi dr\xc5\xbeavna obalna cesta, imenovana Istrska cesta, ki je bila v 2017 kot najdalj\xc5\xa1i del slovenske obale zaprta za cestni promet._NEWLINE_Obalo si delijo ob\xc4\x8dine Ankaran, Koper, Izola in Piran._NEWLINE_Kraji na obali (od severa proti jugu): Lazaret, Ankaran, Bertoki, Koper, \xc5\xbdusterna, Izola, Jagodje, Dobrava, Strunjan, Piran , Portoro\xc5\xbe, Lucija, Se\xc4\x8da, Parecag, Se\xc4\x8dovlje.'